钦定古今图书集成/明伦汇编/官常典/第105卷 > 《封衡阳郡王成义为申王等制》苏颋
## 钦定古今图书集成/明伦汇编/官常典/第105卷 > 《封衡阳郡王成义为申王等制》苏颋

门下：古者帝王受命，以临万国；子弟建封，用尊五等，
其所由来尚矣。尚书右卫大将军衡阳郡王成义等，
敦《诗》执礼，本仁祖义。名教之乐，得自几深；温良之容，
发于忠孝。晨趋魏阙，则望掩轩霞；夕赋曹园，则思含
澄景。朕祗奉历数，旁稽载籍，克辅王室，所谓通邑大
都，俾为唐藩，故能带河砺岳，分膺往命，咨尔眷与。可
“依前件，仍各实封一千户，馀并如故，主者施行。”